โรงเรียนเตรียมอุดมศึกษาพัฒนาการ รัชดา
โรงเรียนเตรียมอุดมศึกษาพัฒนาการ รัชดา เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 2 (กรุงเทพมหานคร) ตั้งอยู่ที่เลขที่ 170 ถนนรัชดาภิเษก แขวงห้วยขวาง เขตห้วยขวาง กรุงเทพมหานคร เปิดสอนในระดับชั้นมัธยมศึกษาตอนต้น ถึง ระดับชั้นมัธยมศึกษาตอนปลาย แบบสหศึกษา เป็นหนึ่งใน 282 โรงเรียนมัธยมศึกษาที่สำนักงานคณะกรรมการการศึกษาขั้นพื้นฐาน จัดให้เป็นโรงเรียนที่มีอัตราการแข่งขันสูง และเป็นหนึ่งใน 42 โรงเรียนมัธยมศึกษาขนาดใหญ่พิเศษ ในเขตพื้นที่กรุงเทพมหานคร
ตราสัญลักษณ์ประจำโรงเรียน ตราพระเกี้ยว อักษรย่อชื่อโรงเรียน ต.อ.พ.ร. ปรัชญาโรงเรียน ความเป็นเลิศทางวิชาการและคุณธรรม คติพจน์ประจำโรงเรียน เมธาวี ปญฺญาลงฺ การุตฺตโม โหติ แปลว่า นักปราชญ์ คือ ผู้มีปัญญาเป็นเครื่องประดับอันสูงสุด เอกลักษณ์โรงเรียน ส่งเสริมความเป็นเลิศทางวิชาการ และ คุณธรรม อัตลักษณ์นักเรียน ลูก ต.อ.พ.ร. แต่งกายถูกระเบียบมีสัมมาคารวะ จุดเน้น หลากภาษาสู่สากล สีประจำโรงเรียน สีชมพู สีของลูกพระเกี้ยว สีน้ำเงิน สีที่เชิดชูสถาบันพระมหากษัตริย์ พระพุทธรูประจำโรงเรียน พระพุทธศากยะมุนีศรีประชาราษฎร์ ศูนย์รวมใจที่เคารพสักการะ พระบรมรูปพระบาทสมเด็จพระจุลจอมเกล้าเจ้าอยู่หัว ดอกไม้ประจำโรงเรียน ดอกชมพูพันธุ์ทิพย์ เพลงประจำโรงเรียน มาร์ชเตรียมอุดมศึกษาพัฒนาการ รัชดา
โรงเรียนเตรียมอุดมศึกษาพัฒนาการ รัชดา เดิมคือ โรงเรียนประชาราษฎร์อุปถัมภ์ ซึ่งเคยเป็นโรงเรียนระดับประถมศึกษาสังกัดจังหวัดพระนคร เปิดเมื่อวันที่ 11 สิงหาคม พ.ศ. 2504 รับนักเรียนชั้นประถมศึกษามาโดยตลอด และได้พัฒนามาเป็นลำดับ
วันที่ 1 ตุลาคม พ.ศ. 2516 ได้โอนไปสังกัดกองการประถมศึกษา กรมสามัญศึกษา กระทรวงศึกษาธิการ
วันที่ 1 ธันวาคม พ.ศ. 2517 ได้เปลี่ยนจากโรงเรียนระดับประถมศึกษาเป็นโรงเรียนระดับมัธยมศึกษา โดยความริเริ่มของอาจารย์ใหญ่ขณะนั้น คือ นายทับทิม บุญยพัชรินทร์ มีวัตถุประสงค์เพื่อช่วยเหลือนักเรียนที่ขาดแคลนทุนทรัพย์ แต่มีความสามารถที่จะเรียนให้มีโอกาสเรียนต่อในระดับชั้น มัธยมศึกษา และค่อยๆ ยุบเลิกชั้นประถมศึกษาไปในที่สุด
วันที่ 30 เมษายน พ.ศ. 2521 ได้โอนไปสังกัดกองการมัธยมศึกษา กรมสามัญศึกษา กระทรวงศึกษาธิการ และได้ขยายเปิดชั้นมัธยมศึกษาตอนปลายในปี พ.ศ. 2522
ปี พ.ศ. 2527 เป็นปีแห่งการพัฒนาของโรงเรียนในหลาย ๆ ด้าน ทั้งด้านอาคารสถานที่ ด้านระเบียบวินัยของโรงเรียน ด้านงานวิชาการ ระบบระเบียบวินัยของข้าราชครู และด้านสภาพแวดล้อมภายในโรงเรียน จนทำให้โรงเรียนได้รับรางวัลโรงเรียนพระราชทานกระทรวงศึกษาธิการ และรางวัลโรงเรียนมัธยมศึกษาดีเด่นถึง 3 ปีซ้อน คือในปีพุทธศักราช 2527 , 2528 , 2529 ภายใต้การบริหารงานของ คุณหญิงพรรณี กาญจนะวสิด ผู้อำนวยการโรงเรียนในขณะนั้น
วันที่ 10 กุมภาพันธ์ พ.ศ. 2546 กระทรวงศึกษาธิการ ได้อนุมัติการเปลี่ยนชื่อจาก โรงเรียนประชาราษฎร์อุปถัมภ์ มาเป็น โรงเรียนเตรียมอุดมศึกษาพัฒนาการ รัชดา โดยการริเริ่มของ นายสมพงษ์ พลสูงเนิน ผู้อำนวยการโรงเรียน ในขณะนั้น [1]
พระเกี้ยว หรือ จุลมงกุฎ เป็นศิราภรณ์ประดับพระเกศา หรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเรขา (สัญลักษณ์) ประจำรัชกาลของพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัว คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว คือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย
เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัว มีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเรขาประจำรัชกาลของพระองค์
เนื่องจากโรงเรียนเตรียมอุดมศึกษาพัฒนาการ รัชดา เป็นโรงเรียนในเครืออัษฎเตรียมพัฒน์ จึงได้รับพระบรมราชานุญาตจาก พระบาทสมเด็จพระปรมินทรมหาภูมิพลอดุลยเดช ให้ใช้ พระเกี้ยว เป็นเครื่องหมายประจำโรงเรียน
อาคาร 1 เป็นอาคารเรียน 7 ชั้น มีลิฟต์ขึ้นและลงอาคารเรียน บริเวณชั้นล่างสุดของตัวอาคารเป็นห้องโถงกว้างขนาดใหญ่มีเวที เครื่องเสียง พัดลม และระบบไฟฟ้า ครบครัน ซึ่งปกติจะใช้สำหรับเป็นสถานที่สำหรับฝึกสอนวิชาที่เกี่ยวข้องกับพละศึกษา อาทิเช่น กีฬาเทเบิลเทนนิส เป็นต้น นอกจากนั้นยังใช้เป็นสถานที่สำหรับการประชุมระดับของนักเรียนในบางช่วงชั้น เป็นสถานที่จัดและชมการแสดงต่าง ๆ เป็นสถานที่ทำกิจกรรมสันทนาการต่าง ๆ และเป็นสถานที่ในการจัดแสดงผลงานทางวิชาการหรือนิทรรศการต่าง ๆ ในวันสำคัญต่าง ๆ ได้อีกด้วย นอกจากนั้นบริเวณห้องโถงยังเป็นที่ตั้งของห้องพักครูของกลุ่มสาระการเรียนรู้พลศึกษาและสุขศึกษา และที่ตั้งของร้านบริการถ่ายเอกสารของโรงเรียน ส่วนชั้นบน เป็นห้องพักครูของกลุ่มสาระการเรียนรู้ต่าง ๆ อาทิเช่น ห้องพักครูของกลุ่มสาระการเรียนรู้ภาษาต่างประเทศ ,ห้องพักครูของกลุ่มสาระการเรียนรู้สังคมศึกษา ศาสนา และวัฒนธรรม ,ห้องพักครูของกลุ่มสาระการเรียนรู้ศิลปะ (ทัศนศิลป์ ,นาฏศิลป์) ,ห้องพักครูของกลุ่มพัฒนาผู้เรียน (แนะแนว) ,ห้องศูนย์การเรียนรู้ภาษาต่างประเทศ ,ห้องศูนย์การเรียนรู้ภาษาจีน ,ห้องศูนย์การเรียนรู้ภาษาญี่ปุ่น ,ห้องศูนย์การเรียนรู้ภาษาฝรั่งเศส ,ห้องปฏิบัติการทางภาษาอื่น ๆ ,ห้องคอมพิวเตอร์สำหรับนักเรียนโครงการห้องเรียนพิเศษ ,ห้องจริยธรรม ,ห้องสมุดเฉลิมพระเกียรติกาญจนาภิเษก (ศูนย์วิทยบริการ) ,ห้องศูนย์แนะแนว ,ห้องพยาบาล ,ห้องนาฏศิลป์ ,ห้องน้ำบนอาคารเรียน (มีทุกชั้น) นอกจากนั้นบริเวณชั้น 4 ,5 ,6 ,7 ยังเป็นห้องเรียนของนักเรียนโครงการห้องเรียนพิเศษ ,ห้องเรียนของนักเรียนชั้นมัธยมศึกษาปีที่ 1 และ ห้องเรียนของนักเรียนชั้นมัธยมศึกษาปีที่ 4 ,5 ,6 ในบางแผนการเรียน อีกด้วย
อาคาร 2 เป็นอาคารเรียน 4 ชั้นพิเศษ โดยชั้นล่างสุดแต่เดิมเป็นห้องโถงใช้สำหรับฝึกสอนในรายวิชาพละศึกษา ต่อมาในปี พ.ศ. 2555 ได้มีการปรับปรุงให้เป็นห้องประชุมอเนกประสงค์ มีการติดตั้งเครื่องปรับอากาศ เครื่องฉายมัลติมีเดียโปรเจกต์เตอร์ LCD ระบบเครื่องเสียง และการตกแต่งภายในต่าง ๆ เพื่อให้เป็นห้องประชุมอเนกประสงค์ โดยมีการตั้งชื่อว่า “ห้องประชุมอเนกประสงค์ศูนย์เรียนรวม อาคาร 2” และย้ายสถานที่สำหรับการเรียนการสอนในรายวิชาพละศึกษามาอยู่บริเวณใต้อาคาร 1 แทน ส่วนชั้นบน เป็นห้องพักครูของกลุ่มสาระการเรียนรู้คณิตศาสตร์ ,ห้องศูนย์อัจฉริยะคณิตศาสตร์ ,ห้องน้ำบนอาคารเรียน (มีทุกชั้น) นอกจากนั้นบริเวณชั้น 2 ,3 ,4 ยังเป็นห้องเรียนของนักเรียนชั้นมัธยมศึกษาปีที่ 2
อาคาร 3 เป็นอาคารเรียน 4 ชั้นพิเศษ โดยชั้นล่างสุดเป็นห้องของกลุ่มบริหารงานต่าง ๆ ของโรงเรียน อาทิเช่น ห้องกลุ่มบริหารงานวิชาการ ,ห้องกลุ่มบริหารงานงบประมาณ ,ห้องรองผู้อำนวยการโรงเรียน (กลุ่มบริหารงานวิชาการ ,กลุ่มบริหารงานงบประมาณ ,กลุ่มบริหารงานทั่วไป) ,ห้องวิจัยและประเมินผลการศึกษา ,ห้องงานนโยบายและแผน ,ห้องทะเบียนและวัดผล ,ห้องโรเนียว ,ห้องกลุ่มบริหารงานทั่วไป ,ห้องสำนักงานผู้อำนวยการโรงเรียน ,ห้องประชุมสมาคมผู้ปกครองและครู ,ห้องสำนักงานโครงการห้องเรียนพิเศษ และห้องประชุมกลุ่มบริหารงานทั่วไป ส่วนชั้นบน เป็นห้องพักครูของกลุ่มสาระการเรียนรู้การงานอาชีพและเทคโนโลยี (คอมพิวเตอร์ ,โสตทัศนศึกษา) ,ห้องคอมพิวเตอร์ ,ห้องเรียนดิจิตอล ,ห้องพักครูของกลุ่มสาระการเรียนรู้ภาษาไทย ,ห้องพักครูของกลุ่มสาระการเรียนรู้สังคมศึกษา ศาสนาและวัฒนธรรม ,ห้องศูนย์อัจฉริยะภาษาไทย ,ห้องศูนย์อัจฉริยะสังคมศึกษา ศาสนาและวัฒนธรรม ,ห้องน้ำบนอาคารเรียน (มีทุกชั้น) และบริเวณชั้น 3 ,4 ยังเป็นห้องเรียนของนักเรียนชั้นมัธยมศึกษาปีที่ 3 และห้องเรียนของนักเรียนชั้นมัธยมศึกษาปีที่ 4 ,5 ,6 ในบางแผนการเรียน
อาคาร 4 (ตึกวิทยาศาสตร์) เป็นอาคารเรียน 4 ชั้น โดยชั้นล่างสุดเป็นห้องของกลุ่มสาระการเรียนรู้การงานอาชีพและเทคโนโลยี เช่น ห้องคหกรรม ,ห้องงานประดิษฐ์ ,ห้องธุรกิจ ,ห้องงานบ้าน ,ห้องศูนย์สาระการเรียนรู้การงานอาชีพและเทคโนโลยี และห้องพักครูของกลุ่มสาระการเรียนรู้การงานอาชีพและเทคโนโลยี (ธุรกิจ ,อุตสาหกรรม ,เกษตร) ส่วนชั้นบน เป็นห้องพักครูของกลุ่มสาระการเรียนรู้วิทยาศาสตร์ ,ห้องศูนย์อัจฉริยะวิทยาศาสตร์ ,ห้องศูนย์การเรียนรู้พลังงานและสิ่งแวดล้อม ,ห้องอัจฉริยะทางวิทยาศาสตร์ ,ห้องทดลองและปฏิบัติการทางวิทยาศาสตร์พื้นฐาน ,ห้องทดลองและปฏิบัติการทางฟิสิกส์ ,ห้องทดลองและปฏิบัติการทางเคมี ,ห้องทดลองและปฏิบัติการทางชีววิทยา ,ห้องน้ำบนอาคารเรียน (มีทุกชั้น) และเป็นห้องเรียนของนักเรียนชั้นมัธยมศึกษาตอนปลาย แผนการเรียนวิทยาศาสตร์ – คณิตศาสตร์ ทั้ง 3 ชั้นเรียน คือ ห้องเรียนของนักเรียนแผนการเรียนวิทยาศาสตร์ – คณิตศาสตร์ ชั้นมัธยมศึกษาปีที่ 4 ,5 และ 6 อีกทั้งยังเป็นห้องเรียนของนักเรียนชั้นมัธยมศึกษาตอนปลาย ในบางแผนการเรียน นอกจากนั้นบริเวณชั้นบนของตัวอาคารเรียนยังมีรูปปั้นของนักวิทยาศาสตร์ที่มีชื่อเสียงทั้งไทยและต่างประเทศ ประดับอยู่ตามแนวทางเดินและตามแนวบันไดทางขึ้น-ลง ของตัวอาคารเรียนอีกด้วย
อาคาร 5 (อาคารโรงฝึกงาน) เป็นอาคารเรียน 3 ชั้นพิเศษ โดยชั้นล่างสุดเป็นห้องของกลุ่มสาระการเรียนรู้การงานอาชีพและเทคโนโลยี เช่น ห้องเกษตร ,ห้องอุตสาหกรรม เป็นต้น ส่วนชั้นบน เป็นห้องของกลุ่มสาระการเรียนรู้ศิลปะ อาทิเช่น ห้องดนตรีไทย ,ห้องดนตรีสากล ,ห้องทัศนศิลป์ ,ห้องลีลาศ
อาคารประชาสัมพันธ์-ห้องเกียรติยศ เป็นอาคารชั้นเดียว ตั้งอยู่บริเวณด้านหน้าสุดของโรงเรียน แบ่งเป็น 3 ห้อง ห้องแรกเป็นห้องเกียรติยศของโรงเรียนเตรียมอุดมศึกษาพัฒนาการ รัชดา ภายในเป็นที่ประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว และพระเกี้ยว ประจำโรงเรียนเตรียมอุดมศึกษาพัฒนาการ รัชดา นอกจากนั้นยังมีเหรียญรางวัลและถ้วยรางวัล พระราชทานต่าง ๆ เก็บรักษาอยู่ ณ ภายในห้องเกียรติยศนี้ด้วย ห้องที่ 2 เป็นห้องประชาสัมพันธ์ของโรงเรียนเตรียมอุดมศึกษาพัฒนาการ รัชดา และห้องที่ 3 เป็นห้องของกลุ่มบริหารงานบุคคล (ห้องปกครอง) และห้องรองผู้อำนวยการโรงเรียนกลุ่มบริหารงานบุคคล
อาคารหอประชุมโรงเรียน-โรงอาหาร เป็นอาคาร 2 ชั้น ชั้นล่าง เป็นห้องโถงกว้างขนาดใหญ่ มีการต่อเติมเพื่อให้รองรับคนได้มากขึ้น ใช้เป็นโรงอาหารของโรงเรียน ภายในประกอบด้วย ร้านค้าสวัสดิการของโรงเรียน ,ร้านขายอาหาร ,เครื่องเสียง ,โทรทัศน์สีจอแบน LCD ,พัดลม ,ห้องล้างจาน ,เครื่องล้างจานและเครื่องอบจานอัตโนมัติ และห้องรับประทานอาหารของคณะครูและบุคลากรทางการศึกษาของโรงเรียน ปี พ.ศ. 2559 เพื่อเป็นการลดความแอดอัดในการใช้โรงอาหารของโรงเรียน ทางโรงเรียนจึงได้มีการปรับปรุง ต่อเติมและขยายโรงอาหารออกไปยังบริเวณพื้นที่ด้านข้างเพิ่มเติมอีก รวมทั้งมีการต่อเติมและตกแต่งภายในเพิ่มเติม เพื่อให้มีความสวยงาม สะอาด และเป็นระเบียบเรียบร้อยมากยิ่งขึ้น และได้มีการติดตั้งตาข่ายเหล็กถาวรขึ้น เพื่อล้อมรอบโรงอาหารทั้ง 4 ด้าน ส่วนชั้นบนเป็นหอประชุมขนาดใหญ่ของโรงเรียน ภายในติดตั้งเครื่องปรับอากาศระบบท่อ ,เวที ,เครื่องฉายมัลติมีเดียโปรเจกต์เตอร์ LCD ,ระบบเครื่องเสียง ,โทรทัศน์สีจอแบน LCD และบริเวณด้านหลังของหอประชุมยังมีห้องน้ำ จำนวน 2 ห้อง สำหรับอำนวยความสะดวกให้แก่ผู้ที่เข้าร่วมประชุม โดยที่ผู้เข้าร่วมประชุมไม่จำเป็นที่จะต้องเดินลงบันไดมาด้านล่างเพื่อเข้าห้องน้ำ
ห้องสำนักงานธนาคารโรงเรียนเตรียมอุดมศึกษาพัฒนาการ รัชดา เป็นอาคารที่ได้รับการปรับปรุงขึ้นมาใหม่ เมื่อปี พ.ศ. 2556 เพื่อสำหรับใช้เป็นอาคารสำนักงานธนาคารโรงเรียนเตรียมอุดมศึกษาพัฒนาการ รัชดา ซึ่งเป็นส่วนต่อเติมออกมาจากอาคาร 1 แต่เดิมอาคารนี้เป็นที่ตั้งของร้านบริการถ่ายเอกสารของโรงเรียน ต่อมาเมื่อมีความต้องการที่จะใช้เป็นอาคารสำนักงานธนาคารโรงเรียนจึงได้มีการย้ายร้านบริการถ่ายเอกสารไปอยู่สถานที่อื่นแทนและได้มีการขยายต่อเติมและปรับปรุงขึ้นมาใหม่ เพื่อใช้เป็นอาคารสำนักงานธนาคารโรงเรียน
T.U.P.R. Coffee เป็นอาคารชั้นเดียวที่ได้รับการก่อสร้างขึ้นมาใหม่ เมื่อปี พ.ศ. 2560 อยู่บริเวณด้านหน้าของอาคาร 5 เพื่อใช้สำหรับเป็นคาเฟ่ เพื่อบริการเครื่องดื่ม ประเภทกาแฟ น้ำปั่น และเครื่องดื่มอื่น ๆ รวมทั้งเบเกอรี่ เพิ่มเติมในการบริการให้แก่นักเรียน คณะครูและบุคลากร ขอโรงเรียนเตรียมอุดมศึกษาพัฒนาการ รัชดา รวมทั้งผู้ปกครองนักเรียน [4]
สนามอเนกประสงค์ เป็นลานขนาดใหญ่ อยู่บริเวณกลางโรงเรียน ใช้เป็นสถานที่เข้าแถวของนักเรียน และเป็นสถานที่ในการเรียนวิชาพละศึกษาและใช้ทำกิจกรรมต่าง ๆ ของโรงเรียน ภายในสนามกีฬาอเนกประสงค์ ประกอบไปด้วยสนามย่อย 3 สนาม คือ สนามฟุตซอล 1 สนาม , สนามสนามวอลเลย์บอล 1 สนาม และสนามตะกร้อ 2 สนาม เรียงต่อกัน แต่เดิมสนามกีฬาอเนกประสงค์ เป็นสนามที่มีลักษณะโล่ง และบริเวณโดยรอบสนามมีการใช้ตาข่ายล้อมสนามทั้ง 2 ด้านสำหรับป้องกันลูกบอลกระเด็นออกนอกสนามและกระเด็นถูกรถยนต์ หรือ บุคคลที่เดินไปมา ต่อมาเมื่อปี พ.ศ. 2551 ได้มีการสร้างหลังคาโดมขึ้น และเมื่อปี พ.ศ. 2556 ได้มีการสร้างตาข่ายเหล็กเป็นการถาวรขึ้น เพื่อล้อมรอบสนาม ทั้ง 2 ด้าน คือบริเวณด้านที่ติดกับถนนภายในโรงเรียน และบริเวณที่ติดกับโดมทางเดินเชื่อมต่อระหว่างอาคาร 1 และ อาคาร 3 เพื่อป้องกันลูกบอลกระเด็นออกนอกสนามและกระเด็นถูกรถยนต์หรือ บุคคลที่เดินไปมาเป็นการถาวร
สนามบาสเกตบอล เป็นสนามที่มีที่ตั้งอยู่บริเวณด้านหน้าของอาคารหอประชุมโรงเรียนเตรียมอุดมศึกษาพัฒนาการ รัชดา แต่เดิมสนามบาสเกตบอล เป็นสนามโล่ง ต่อมาเมื่อปี พ.ศ. 2556 ได้มีการสร้างหลังตาโดมขึ้น เพื่อป้องกันแสงแดดและฝนในขณะที่มีการฝึกสอนวิชาบาสเกตบอล และได้มีการสร้างตาข่ายเหล็กเป็นการถาวรขึ้นล้อมรอบ ทั้ง 2 ด้าน
แฟลตพักภารโรง เป็นอาคาร 2 ชั้น จำนวน 2 หลัง เรียงต่อกัน มีทั้งหมด 18 ห้อง ตั้งอยู่บริเวณด้านหลังของโรงเรียน เป็นห้องพักสำหรับลูกจ้างประจำ-ลูกจ้างชั่วคราวของโรงเรียน และบางห้องถูกจัดให้เป็นห้องพักสำหรับนักเรียนโครงการแลกเปลี่ยนที่เรียนของโรงเรียนในเครือเตรียมอุดมศึกษาพัฒนาการ
บ้านพักครู เป็นบ้านพัก 2 หลัง ใช้เป็นบ้านพักของคณะครูบางท่านของโรงเรียนเตรียมอุดมศึกษาพัฒนาการ รัชดา
ห้องส้วมชาย เป็นห้องส้วมที่อยู่บริเวณด้านหลังอาคาร 5 มีทั้งสิ้น 3 หลัง จำนวน 29 ห้อง เรียงต่อกัน
ห้องส้วมหญิง เป็นห้องส้วมที่อยู่บริเวณด้านหลังอาคาร 2 มีทั้งสิ้น 1 หลัง จำนวน 17 ห้อง
แปลงเกษตร อยู่บริเวณด้านข้างของอาคาร 4 ด้านหน้าแฟลตพักภารโรง เป็นแปลงเกษตรล้อมรอบด้วยบ่อปูน และโรงเรือนเกษตรระบบปิดจำนวน 2 โรงเรือน ใช้เป็นสถานที่เรียนภาคปฏิบัติของวิชาเกษตร
สาย 36ก ,54 ,73 ,73ก ,136 ,137 ,185 ,206 ,ปอ.36 ,ปอ.73ก ,ปอ.517 ,ปอ.514 ,ปอ.529 ,ปอ.172 ,ปอ.206 ซึ่งรถโดยสารประจำทางขององค์การขนส่งมวลชนกรุงเทพ (ข.ส.ม.ก.) จะจอดบริเวณป้ายรถประจำทาง ด้านหน้าของโรงเรียนเตรียมอุดมศึกษาพัฒนาการ รัชดา
สามารถเดินทางมาโรงเรียนเตรียมอุดมศึกษาพัฒนาการ รัชดา ด้วย รถไฟฟ้าใต้ดิน MRT สายเฉลิมรัชมงคล และสามารถลงได้ที่
สถานีห้วยขวาง โดยออกทางประตู 2 ฝั่งอาคารเลอคองคอร์ด จากนั้นเลี้ยวซ้ายแล้วเดินต่อไปอีกประมาณ 500 เมตร ( ผ่านโรงแรมสวิสโซเทล เลอ คองคอร์ด กรุงเทพ ผ่านอาคารทศพล ผ่านซอยรัชดา 12 ผ่านโรงแรมบางกอก รัชฎา กรุงเทพ ผ่านอาคารฟอรั่มทาวเวอร์ ) ถึงโรงเรียนเตรียมอุดมศึกษาพัฒนาการ รัชดา ซึ่งอยู่ติดกับอาคารฟอรั่มทาวเวอร์
ฟอร์จูนทาวน์ เซ็นทรัลพลาซา แกรนด์ พระราม 9 เอสพลานาด รัชดาภิเษก The Street Ratchada บิ๊กซี รัชดา สถานเอกอัครราชทูตสาธารณรัฐประชาชนจีนประจำประเทศไทย ศูนย์วัฒนธรรมแห่งประเทศไทย สยามนิรมิต ตลาดหลักทรัพย์แห่งประเทศไทย ตลาดนัดรถไฟ รัชดา โรงละครเมืองไทยรัชดาลัย เธียเตอร์ อาคารฟอรั่มทาวเวอร์
ตรงกับวันที่ 23 ตุลาคม ของทุกปี เป็นวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
วันสถาปนาโรงเรียนเตรียมอุดมศึกษาพัฒนาการ รัชดา
ตรงกับวันที่ 10 กุมภาพันธ์ ของทุกปี เป็นวันคล้ายวันสถาปนาโรงเรียนเตรียมอุดมศึกษาพัฒนาการ รัชดา
โรงเรียนเตรียมอุดมศึกษาพัฒนาการ รัชดา เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรแกนกลางการศึกษาขั้นพื้นฐาน และหลักสูตรมาตรฐานสากล และยังจัดโครงการพิเศษนอกเหนือไปจากหลักสูตรการศึกษาขั้นพื้นฐาน เพื่อให้สอดคล้องกับความหลากหลายทางสมรรถภาพของผู้เรียน
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่มสาระการเรียนรู้ และ 1 กลุ่มงานพัฒนาผู้เรียน คือ
กลุ่มสาระการเรียนรู้ภาษาไทย กลุ่มสาระการเรียนรู้ภาษาต่างประเทศ งานภาษาอังกฤษ งานภาษาจีน งานภาษาฝรั่งเศส งานภาษาญี่ปุ่น ครูต่างชาติ ครูโครงการห้องเรียนพิเศษภาษาอังกฤษ MEP ,IEDP ครูสอนสนทนาภาษาอังกฤษ (Conversation Program) ครูภาษาจีน ครูภาษาญี่ปุ่น ครูภาษาฝรั่งเศส (ครูพิเศษจากภายนอก) กลุ่มสาระการเรียนรู้คณิตศาสตร์ กลุ่มสาระการเรียนรู้วิทยาศาสตร์ กลุ่มสาระการเรียนรู้สังคมศึกษา ศาสนา และวัฒนธรรม กลุ่มสาระการเรียนรู้พลศึกษาและสุขศึกษา งานพลศึกษา งานสุขศึกษา กลุ่มสาระการเรียนรู้ศิลปะ งานดนตรีสากล งานดนตรีไทย งานทัศนศิลป์ งานนาฏศิลป์ กลุ่มสาระการเรียนรู้การงานอาชีพและเทคโนโลยี งานเกษตร งานคหกรรม งานคอมพิวเตอร์ งานโสตทัศนศึกษา งานธุรกิจ งานอุตสาหกรรม กลุ่มพัฒนาผู้เรียน งานแนะแนว งานบรรณารักษ์
มีทั้งสิ้นระดับชั้นละ 9 ห้องเรียนปกติ และ 1 ห้องเรียนพิเศษ รวม 30 ห้องเรียน
ชั้นมัธยมศึกษาปีที่ 1 10 ห้องเรียน ชั้นมัธยมศึกษาปีที่ 2 10 ห้องเรียน ชั้นมัธยมศึกษาปีที่ 3 10 ห้องเรียน
แบ่งออกเป็น 9 แผนการเรียน และ 1 ห้องเรียนพิเศษ รวม 33 ห้องเรียน
แผนการเรียนวิทยาศาสตร์ – คณิตศาสตร์ (กลุ่มวิชาวิทยาศาสตร์สุขภาพ)
ระดับชั้นละ 1 ห้องเรียน ( ม.4/1 ,ม.5/1 ,ม.6/1 )
แผนการเรียนวิทยาศาสตร์ – คณิตศาสตร์ (กลุ่มวิชาวิศวกรรมศาสตร์)
ระดับชั้นละ 1 ห้องเรียน ( ม.4/2 ,ม.5/2 ,ม.6/2 )
แผนการเรียนวิทยาศาสตร์ – คณิตศาสตร์ (กลุ่มวิชาเทคโนโลยีและสิ่งแวดล้อม)
ระดับชั้นละ 1 ห้องเรียน ( ม.4/3 ,ม.5/3 ,ม.6/3 )
แผนการเรียนคณิตศาสตร์ – ภาษาอังกฤษ (กลุ่มวิชานิเทศศิลป์)
ระดับชั้นละ 1 ห้องเรียน ( ม.4/4 ,ม.5/4 ,ม.6/4 )
แผนการเรียนคณิตศาสตร์ – ภาษาอังกฤษ (กลุ่มวิชาบริหารธุรกิจ)
ระดับชั้นละ 1 ห้องเรียน ( ม.4/5 ,ม.5/5 ,ม.6/5 )
แผนการเรียนภาษาอังกฤษ - ภาษาฝรั่งเศส (กลุ่มวิชาการสื่อสารภาษาฝรั่งเศส)
ระดับชั้นละ 1 ห้องเรียน ( ม.4/6 ,ม.5/6 ,ม.6/6 )
แผนการเรียนภาษาอังกฤษ - ภาษาจีน (กลุ่มวิชาการสื่อสารภาษาจีน)
ระดับชั้นละ 2 ห้องเรียน ( ม.4/7 - ม.4/8 ,ม.5/7 – ม.5/8 ,ม. 6/7 – ม.6/8 )
แผนการเรียนภาษาอังกฤษ - ภาษาญี่ปุ่น (กลุ่มวิชาการสื่อสารภาษาญี่ปุ่น)
ระดับชั้นละ 1 ห้องเรียน ( ม.4/9 ,ม.5/9 ,ม.6/9 )
แผนการเรียนภาษาไทย – สังคมศึกษา (กล่มุ่วิชาทรัพยากรมนุษย์)
ระดับชั้นละ 1 ห้องเรียน ( ม.4/10 ,ม.5/10 ,ม.6/10 )
ห้องเรียนพิเศษในระดับชั้นมัธยมศึกษาตอนปลายจะสังกัด แผนการเรียนคณิตศาสตร์ - ภาษาอังกฤษ (MEP)
ระดับชั้นละ 1 ห้องเรียน ( ม.4/11 ,ม.5/11 ,ม.6/11 )
หลักสูตร Mini English Program (MEP) ระดับชั้นละ 1 ห้องเรียน รวม 6 ห้องเรียน
ม.1/10 ,ม.2/10 ,ม.3/10 ,ม.4/11 ,ม.5/11 ,ม.6/11
โรงเรียนเตรียมอุดมศึกษาพัฒนาการ รัชดา โครงการห้องเรียนพิเศษ MEP ได้จัดส่งนักเรียนเข้าร่วมแข่งขันทักษะภาษาอังกฤษ โซน A โครงการ EP/MEP ภาคกลาง และภาคตะวันออก ในวันที่ 4-8 กรกฎาคม 2559 ซึ่งได้รับรางวัลรายการต่าง ๆ ดังนี้
โรงเรียนเตรียมอุดมศึกษาพัฒนาการ รัชดา เปิดรับนักเรียนที่มีความประสงค์จะเข้าศึกษาต่อยังโรงเรียนเตรียมอุดมศึกษาพัฒนาการ รัชดา ทั้งในระดับมัธยมศึกษาตอนต้นและระดับมัธยมศึกษาตอนปลาย โดยระดับมัธยมศึกษาตอนต้นจะเปิดรับสมัครนักเรียนที่จบการศึกษาชั้นประถมศึกษาปีที่ 6 (จบ ป.6) เข้าศึกษาต่อในระดับชั้นมัธยมศึกษาปีที่ 1 (ม.1) ของโรงเรียนและระดับมัธยมศึกษาตอนปลายจะเปิดรับสมัครนักเรียนที่จบการศึกษาชั้นมัธยมศึกษาปีที่ 3 (จบ ม.3) เข้าศึกษาต่อในระดับชั้นมัธยมศึกษาปีที่ 4 (ม.4) ของโรงเรียนตามแผนการเรียนต่าง ๆ
โรงเรียนเตรียมอุดมศึกษาพัฒนาการ รัชดา มีเขตพื้นที่บริการ คือ เขตห้วยขวาง - ทุกแขวง เขตดินแดง - เฉพาะแขวงดินแดง เขตวังทองหลาง - เฉพาะแขวงวังทองหลาง เขตจตุจักร - เฉพาะแขวงจตุจักร , แขวงจันทรเกษม , แขวงจอมพล การรับสมัครนักเรียนเข้าศึกษาต่อชั้นมัธยมศึกษาปีที่ 1 (ม.1) และชั้นมัธยมศึกษาปีที่ 4 (ม.4) จะใช้วิธีการสอบคัดเลือก หรือ วิธีการแต่งตั้งคณะกรรมการขึ้นมาพิจารณาคัดเลือกนักเรียน ตามหลักเกณฑ์ที่โรงเรียนเตรียมอุดมศึกษาพัฒนาการ รัชดา กำหนด การคัดเลือกนักเรียนเข้าศึกษาต่อชั้นมัธยมศึกษาปีที่ 1 และชั้นมัธยมศึกษาปีที่ 4 ทุกประเภทจะไม่มีการจับสลาก ในแต่ละปีการศึกษาจะมีนักเรียนที่มีความประสงค์จะเข้าศึกษาต่อในโรงเรียนเตรียมอุดมศึกษาพัฒนาการ รัชดา เป็นจำนวนมาก จึงทำให้โรงเรียนเตรียมอุดมศึกษาพัฒนาการ รัชดา ถูกจัดให้เป็นโรงเรียนที่มีอัตราการแข่งขันสูง จากสำนักงานคณะกรรมการการศึกษาขั้นพื้นฐาน ข้อสอบที่ใช้ในการสอบคัดเลือกนักเรียนเข้าศึกษาต่อระหว่างห้องเรียนปกติและห้องเรียนพิเศษรวมทั้งหลักเกณฑ์ในการพิจารณาคัดเลือก วันและเวลาในการรับสมัครและการสอบคัดเลือก จะมีความแตกต่างกัน ห้องเรียนปกติ จะเปิดรับสมัคร ในช่วงเดือน มีนาคม ของทุกปี ห้องเรียนพิเศษ จะเปิดรับสมัคร ในช่วงเดือน กุมภาพันธ์ ของทุกปี โรงเรียนเตรียมอุดมศึกษาพัฒนาการ รัชดา เป็นโรงเรียนมัธยมศึกษาที่เปิดรับสมัครนักเรียนเข้าศึกษาต่อชั้นมัธยมศึกษาปีที่ 1 (ม.1) และชั้นมัธยมศึกษาปีที่ 4 (ม.4) ทั้งในแบบห้องเรียนปกติและห้องเรียนพิเศษในแต่ละประเภทการสมัครเพียงแค่รอบเดียว อัตราจำนวนการรับนักเรียนในระดับชั้นมัธยมศึกษาตอนต้น อาจจะมีการแปรผันไปตามสถานการณ์ ขึ้นอยู่กับจำนวนผู้ที่ผ่านการคัดเลือกในแต่ละประเภทการสมัคร เช่น ในกรณีที่มีนักเรียนเงื่อนไขพิเศษ ซึ่งมีจำนวนประกาศรับอยู่ที่ประมาณ 50 คน หากมีจำนวนนักเรียนที่ผ่านการคัดเลือกไม่ครบตามจำนวนที่ประกาศรับ คือ มีนักเรียนที่ผ่านการคัดเลือกเพียง 5 คน จากจำนวนนักเรียนผู้สมัครที่เข้ารับการคัดเลือกทั้งหมด จำนวนการรับที่เหลือของนักเรียนเงื่อนไขพิเศษอีก 45 คน ก็จะถูกย้ายไปให้นักเรียนในเขตพื้นที่บริการ ซึ่งจากเดิมจำนวนการประกาศรับของนักเรียนในเขตพื้นที่บริการจะรับได้เพียงแค่ 180 คน ก็จะถูกเพิ่มเป็น 225 คน นักเรียนที่สมัครเข้ารับการคัดเลือกเข้าศึกษาต่อในส่วนของรูปแบบการสมัครที่จะต้องมีใช้ผลการทดสอบระดับชาติขั้นพื้นฐาน (O-NET) นักเรียนจะต้องนำผลการทดสอบระดับชาติขั้นพื้นฐาน (O-NET) มายื่นให้แก่ทางโรงเรียนตามวันและเวลาที่โรงเรียนกำหนด มิฉะนั้นจะถือว่า สละสิทธิ์ การใช้ผลการทดสอบระดับชาติขั้นพื้นฐาน (O-NET) 20% (คะแนนหายไป 20 %)
โรงเรียนเตรียมอุดมศึกษาพัฒนาการ รัชดา จะเปิดรับสมัครนักเรียนที่จบการศึกษาชั้นประถมศึกษาปีที่ 6 (จบ ป.6) เข้าศึกษาต่อในระดับชั้นมัธยมศึกษาปีที่ 1 (ม.1) ในห้องเรียนปกติของโรงเรียน เป็นประจำทุกปี โดยสามารถสอบถามรายละเอียดเพิ่มเติมและการสมัครได้ที่โรงเรียนเตรียมอุดมศึกษาพัฒนาการ รัชดา ตามวันและเวลาที่กำหนด โดยการคัดเลือกนักเรียนเข้าศึกษาต่อชั้นมัธยมศึกษาปีที่ 1 ห้องเรียนปกติ จะแบ่งออกเป็น 3 แบบคือ
1.นักเรียนในเขตพื้นที่บริการ คือ นักเรียนที่มีชื่ออยู่ในทะเบียนบ้านซึ่งอยู่ในเขตพื้นที่บริการของโรงเรียนเตรียมอุดมศึกษาพัฒนาการ รัชดา ไม่ต่ำกว่า 2 ปี
การเข้าศึกษาต่อชั้นมัธยมศึกษาปีที่ 1 ห้องเรียนปกติ ในส่วนของนักเรียนในเขตพื้นที่บริการจะใช้วิธีการสอบคัดเลือก ข้อสอบที่ใช้ในการสอบคัดเลือกเข้าศึกษาต่อชั้นมัธยมศึกษาปีที่ 1 ห้องเรียนปกติ ในส่วนของนักเรียนในเขตพื้นที่บริการจะใช้ข้อสอบของโรงเรียน รายวิชาที่สอบ วิชาคณิตศาสตร์ ,วิชาวิทยาศาสตร์ ,วิชาภาษาไทย ,วิชาสังคมศึกษา ,วิชาภาษาอังกฤษ ข้อสอบเป็นแบบปรนัยชนิด 4 ตัวเลือก ยกเว้นวิชาคณิตศาสตร์ การสมัครเข้าศึกษาต่อในระดับชั้นมัธยมศึกษาปีที่ 1 ในส่วนของนักเรียนในเขตพื้นที่บริการ จะมีการนำผลการทดสอบระดับชาติขั้นพื้นฐาน (O-NET) มาคิดเป็นเปอร์เซ็นร่วมกับ ข้อสอบของโรงเรียน ในการคิดเป็นคะแนนรวมเพื่อคัดเลือกนักเรียนที่จะได้สิทธิ์เข้าศึกษาต่อชั้นมัธยมศึกษาปีที่ 1 ร่วมด้วย ในอัตราส่วนผลการทดสอบระดับชาติขั้นพื้นฐาน (O-NET) 30% และผลการสอบของข้อสอบโรงเรียน 70 % โดยนักเรียนที่สอบผ่านการคัดเลือกจำนวนประมาณ 144 คน (เรียงตามลำดับคะแนนจนถึงจำนวนที่รับได้) จะได้รับสิทธิให้เข้าศึกษาต่อในระดับชั้นมัธยมศึกษาปีที่ 1 ห้องเรียนปกติ ของโรงเรียน
2.นักเรียนทั่วไป หมายถึง นักเรียนที่ไม่ได้อาศัยอยู่ในเขตพื้นที่บริการ หรือนักเรียนเงื่อนไขพิเศษ แบ่งออกเป็น 2 ส่วน คือ
2.1 นักเรียนทั่วไปที่สอบคัดเลือกและใช้คะแนนผลการทดสอบระดับชาติขั้นพื้นฐาน (O-NET) หมายถึง นักเรียนที่ไม่ได้อาศัยอยู่ในเขตพื้นที่บริการ การเข้าศึกษาต่อชั้นมัธยมศึกษาปีที่ 1 ห้องเรียนปกติ ในส่วนของนักเรียนทั่วไปที่สอบคัดเลือกและใช้คะแนนผลการทดสอบระดับชาติขั้นพื้นฐาน (O-NET) จะใช้วิธีการสอบคัดเลือก ข้อสอบที่ใช้ในการสอบคัดเลือกเข้าศึกษาต่อชั้นมัธยมศึกษาปีที่ 1 ห้องเรียนปกติ ในส่วนของนักเรียนทั่วไปที่สอบคัดเลือกและใช้คะแนนผลการทดสอบระดับชาติขั้นพื้นฐาน (O-NET) จะใช้ข้อสอบของโรงเรียน รายวิชาที่สอบ วิชาคณิตศาสตร์ ,วิชาวิทยาศาสตร์ ,วิชาภาษาไทย ,วิชาสังคมศึกษา ,วิชาภาษาอังกฤษ ข้อสอบเป็นแบบปรนัยชนิด 4 ตัวเลือก ยกเว้นวิชาคณิตศาสตร์ การสมัครเข้าศึกษาต่อในระดับชั้นมัธยมศึกษาปีที่ 1 ในส่วนของนักเรียนทั่วไปที่สอบคัดเลือกและใช้คะแนนผลการทดสอบระดับชาติขั้นพื้นฐาน (O-NET) จะมีการนำผลการทดสอบระดับชาติขั้นพื้นฐาน (O-NET) มาคิดเป็นเปอร์เซ็นร่วมกับ ข้อสอบของโรงเรียน ในการคิดเป็นคะแนนรวมเพื่อคัดเลือกนักเรียนที่จะได้สิทธิ์เข้าศึกษาต่อชั้นมัธยมศึกษาปีที่ 1 ของโรงเรียน ในอัตราส่วนผลการทดสอบระดับชาติขั้นพื้นฐาน (O-NET) 30% และผลการสอบของข้อสอบโรงเรียน 70 % โดยนักเรียนที่สอบผ่านการคัดเลือกจำนวนประมาณ 176 คน (เรียงตามลำดับคะแนนจนถึงจำนวนที่รับได้) จะได้รับสิทธิให้เข้าศึกษาต่อในระดับชั้นมัธยมศึกษาปีที่ 1 ห้องเรียนปกติ ของโรงเรียน
2.2 นักเรียนเงื่อนไขพิเศษ คือ นักเรียนที่อยู่ในกลุ่มต่าง ๆ ดังต่อไปนี้ นักเรียนที่ได้คะแนนสอบเท่ากันในลำดับสุดท้าย นักเรียนที่มีข้อตกลงในการจัดตั้งโรงเรียน นักเรียนที่เป็นผู้ยากไร้หรือด้อยโอกาส นักเรียนที่เป็นบุตรของผู้เสียสละเพื่อชาติหรือผู้ประสบภัยพิบัติที่ต้องได้รับการสงเคราะห์ดูแลเป็นพิเศษ นักเรียนที่เป็นบุตรและบุคลากรของโรงเรียนเตรียมอุดมศึกษาพัฒนาการ รัชดา นักเรียนที่อยู่ในอุปการะของผู้ทำคุณประโยชน์ให้กับโรงเรียนเตรียมอุดมศึกษาพัฒนาการ รัชดา อย่างต่อเนื่อง นักเรียนโควตาตามข้อตกลงของโรงเรียนคู่สหกิจหรือโรงเรียนคู่พัฒนาหรือโรงเรียนเครืองข่าย การพิจารณาคัดเลือกนักเรียนในกลุ่มเงื่อนไขพิเศษเป็นไปตามหลักเกณฑ์ที่คณะกรรมการสถาศึกษาขั้นพื้นฐานและคณะกรรมการรับนักเรียนของโรงเรียนกำหนด โดยนักเรียนที่ผ่านการพิจารณาคัดเลือกจากคณะกรรมการสถาศึกษาขั้นพื้นฐานและคณะกรรมการรับนักเรียนของโรงเรียน จำนวนประมาณ 22 คน จะได้รับสิทธิให้เข้าศึกษาต่อในระดับชั้นมัธยมศึกษาปีที่ 1 ของโรงเรียน
3.ความสามารถพิเศษ คือ นักเรียนที่มีความสามารถพิเศษอยู่ในกลุ่มต่าง ๆ ดังต่อไปนี้
ซึ่งนักเรียนที่จะสมัครเข้ารับการสอบคัดเลือกเพื่อเข้าศึกษาต่อในระดับชั้นมัธยมศึกษาปีที่ 1 โรงเรียนเตรียมอุดมศึกษาพัฒนาการ รัชดา ในส่วนของความสามารถพิเศษนั้น จะต้องส่งแฟ้มสะสมผลงานให้แก่คณะกรรมการคัดเลือกนักเรียนพิจารณาร่วมด้วย และหากเป็นนักเรียนที่เข้าสอบคัดเลือกในส่วนของนักกีฬา จะต้องมีผลงานในระดับเขตพื้นที่การศึกษา ระดับจังหวัด หรือ การแข่งขันที่เป็นที่ยอมรับ ขึ้นไป และจะต้องผ่านการสอบสัมภาษณ์ รวมทั้งจะต้องสอบผ่านทักษะการปฏิบัติมีคะแนนรวมไม่น้อยกว่าร้อยละ 60 (เรียงลำดับตามคะแนนสูงสุด) โดยในปี พ.ศ. 2561 โรงเรียนได้เปิดรับนักเรียนในส่วนของความสามารถพิเศษ เป็นปีแรก
โรงเรียนเตรียมอุดมศึกษาพัฒนาการ รัชดา จะเปิดรับสมัครนักเรียนที่จบการศึกษาชั้นประถมศึกษาปีที่ 6 (จบ ป.6) เข้าศึกษาต่อในระดับชั้นมัธยมศึกษาปีที่ 1 (ม.1) ในห้องเรียนพิเศษโครงการ Mini English Program (MEP) ของโรงเรียน เป็นประจำทุกปี โดยสามารถสอบถามรายละเอียดเพิ่มเติมและการสมัครได้ที่ ห้องสำนักงานโครงการห้องเรียนพิเศษ MEP (312) อาคาร 3 ชั้น 1 โรงเรียนเตรียมอุดมศึกษาพัฒนาการ รัชดา หรือตามวันและเวลาที่โรงเรียนกำหนด
การสมัครเข้าศึกษาต่อในห้องเรียนพิเศษจะใช้วิธีการสอบคัดเลือก โดยใช้แบบทดสอบของโรงเรียน วิชาวิทยาศาสตร์ จำนวน 20 ข้อ 20 คะแนน วิชาคณิตศาสตร์ จำนวน 20 ข้อ 20 คะแนน วิชาภาษาอังกฤษ จำนวน 30 ข้อ 30 คะแนน สอบสัมภาษณ์โดยครูชาวต่างประเทศ 30 คะแนน รวมทั้งสิ้น 100 คะแนน นักเรียนที่เข้ารับการสอบคัดเลือกจะต้องสอบผ่านในรายวิชาภาษาอังกฤษ ,วิชาคณิตศาสตร์ ,วิชาวิทยาศาสตร์ ,สอบสัมภาษณ์โดยครูชาวต่างประเทศ ไม่ต่ำกว่าร้อยละ 50 จึงจะผ่านการคัดเลือก นักเรียนที่มีความประสงค์จะเข้ารับการสอบคัดเลือกจะต้องมีผลการเรียนเฉลี่ย 5 ภาคเรียน รายวิชาคณิตศาสตร์ ตั้งแต่ 2.50 รายวิชาภาษาอังกฤษ ตั้งแต่ 2.50 และผลการเรียนเฉลี่ย 5 ภาคเรียนตั้งแต่ 2.75 ขึ้นไป นักเรียนที่สอบผ่านการคัดเลือกจำนวน 30 คน (เรียงตามลำดับคะแนนจนถึงจำนวนที่รับได้) จะได้รับสิทธิให้เข้าศึกษาต่อในระดับชั้นมัธยมศึกษาปีที่ 1 หลักสูตรห้องเรียนพิเศษ ของโรงเรียน
โรงเรียนเตรียมอุดมศึกษาพัฒนาการ รัชดา จะเปิดรับสมัครนักเรียนที่จบการศึกษาชั้นมัธยมศึกษาปีที่ 3 (จบ ม.3) เข้าศึกษาต่อในระดับชั้นมัธยมศึกษาปีที่ 4 (ม.4) เป็นประจำทุกปี โดยผู้ที่ต้องการสมัครเข้าศึกษาต่อจะต้องยื่นใบสมัครว่าประสงค์ที่จะเข้าศึกษาต่อในแผนการเรียนใดของโรงเรียนเตรียมอุดมศึกษาพัฒนาการ รัชดา โดยการเข้าศึกษาต่อในชั้นมัธยมศึกษาปีที่ 4 ห้องเรียนปกติมี 3 แบบ
1.การรับสมัครภายใน การรับสมัครภายใน คือ จะให้โอกาสนักเรียนที่จบการศึกษาจากชั้นมัธยมศึกษาปีที่ 3 (เดิม) ของโรงเรียนเตรียมอุดมศึกษาพัฒนาการ รัชดา ที่จบการศึกษาในปีการศึกษานั้น ๆ มีสิทธิ์และโอกาสในการยื่นผลการเรียนเฉลี่ยสะสม 5 ภาคเรียน ให้แก่คณะกรรมการที่โรงเรียนเตรียมอุดมศึกษาพัฒนาการ รัชดา แต่งตั้งพิจารณาเพื่อดำเนินการคัดเลือกนักเรียนที่จบการศึกษาชั้นมัธยมศึกษาปีที่ 3 (เดิม) ในปีการศึกษานั้น ๆ เข้าศึกษาต่อชั้นมัธยมศึกษาปีที่ 4 ของโรงเรียนเตรียมอุดมศึกษาพัฒนาการ รัชดา ตามแผนการเรียนต่าง ๆ ตามที่นักเรียนได้แจ้งความประสงค์เอาไว้ เมื่อคณะกรรมการที่โรงเรียนแต่งตั้งได้พิจารณาคุณสมบัติ ตลอดจนหลักเกณฑ์ต่าง ๆ ครบถ้วนแล้วก็จะดำเนินการประกาศรายชื่อนักเรียนที่จบการศึกษาจากชั้นมัธยมศึกษาปีที่ 3 (เดิม) ที่มีสิทธิ์เข้าศึกษาต่อในระดับชั้นมัธยมศึกษาปีที่ 4 โรงเรียนเตรียมอุดมศึกษาพัฒนาการ รัชดา ตามแผนการเรียนต่าง ๆ จากนั้น เมื่อดำเนินการคัดเลือกนักเรียนในแบบที่ 1 เสร็จสิ้นแล้วจึงจะดำเนินการคัดเลือกบุคคลที่จะเข้าศึกษาต่อตามแบบที่ 2 ต่อไป
การเข้าศึกษาต่อตามแบบที่ 1 จะต้องมีผลการเรียนเฉลี่ยในแต่ละรายวิชาและผลการเรียนเฉลี่ยสะสมตรงตามหลักเกณฑ์ที่โรงเรียนเตรียมอุดมศึกษาพัฒนาการ รัชดา กำหนด ซึ่งในแต่ละแผนการเรียนจะต้องใช้ผลการเรียนเฉลี่ยสะสมและผลการเรียนเฉลี่ยในแต่ละรายวิชาตลอดจนหลักเกณฑ์ในการพิจารณาอื่น ๆ ที่แตกต่างกันไปในแต่ละแผนการเรียน การคัดเลือกนักเรียนเข้าศึกษาต่อตามแบบที่ 1 อาจจะมีการนำผลคะแนนความประพฤตินักเรียนจากกลุ่มบริหารงานบุคคล มาเป็นส่วนหนึ่งในหลักเกณฑ์การพิจารณาคัดเลือกนักเรียนเข้าศึกษาต่อชั้นมัธยมศึกษาปีที่ 4 ร่วมด้วย การคัดเลือกนักเรียนเข้าศึกษาต่อตามแบบที่ 1 อาจจะมีการนำผลการทดสอบระดับชาติขั้นพื้นฐาน (O-NET) มาเป็นส่วนหนึ่งในหลักเกณฑ์การพิจารณาคัดเลือกนักเรียนเข้าศึกษาต่อชั้นมัธยมศึกษาปีที่ 4 ร่วมด้วย นักเรียนที่จบการศึกษาชั้นมัธยมศึกษาปีที่ 3 (จบ ม.3) ของโรงเรียนเตรียมอุดมศึกษาพัฒนาการ รัชดา ที่ผ่านการคัดเลือกจากคณะกรรมการที่โรงเรียนแต่งตั้ง จำนวนประมาณ 264 คน จะได้รับสิทธิให้เข้าศึกษาในระดับชั้นมัธยมศึกษาปีที่ 4 ของโรงเรียนตามแผนการเรียนต่าง ๆ ที่นักเรียนได้ยื่นความประสงค์เอาไว้
2.การเปิดรับสมัครนักเรียนทั่วไป การเปิดรับสมัครนักเรียนทั่วไป คือ เปิดโอกาสให้นักเรียนที่จบการศึกษาชั้นมัธยมศึกษาปีที่ 3 ของทุกโรงเรียนทั่วประเทศ มีโอกาสสมัครเข้ารับการสอบคัดเลือกเพื่อเข้าศึกษาต่อในระดับชั้นมัธยมศึกษาปีที่ 4 รวมทั้งนักเรียนที่จบการศึกษาชั้นมัธยมศึกษาปีที่ 3 (เดิม) ของโรงเรียนเตรียมอุดมศึกษาพัฒนาการ รัชดา ที่พลาดในการคัดเลือกเข้าศึกษาต่อชั้นมัธยมศึกษาปีที่ 4 ของโรงเรียนตามแบบที่ 1 ด้วย ก็มีสิทธิ์สามารถยืนใบสมัครขอเข้ารับการสอบคัดเลือกเข้าศึกษาต่อในระดับชั้นมัธยมศึกษาปีที่ 4 ของโรงเรียนได้อีกครั้ง โดยจะต้องสอบคัดเลือกพร้อมกับนักเรียนทั่วไป และหากได้รับการคัดเลือกก็จะได้ในส่วนของโคต้านักเรียนทั่วไป
การคัดเลือกเข้าศึกษาต่อชั้นมัธยมศึกษาปีที่ 4 แบบนักเรียนทั่วไปจะใช้วิธีการสอบคัดเลือก ข้อสอบที่ใช้ในการสอบคัดเลือกเข้าศึกษาต่อชั้นมัธยมศึกษาปีที่ 4 ห้องเรียนปกติ แบบนักเรียนทั่วไปจะใช้ข้อสอบของโรงเรียน แผนการเรียนวิทยาศาสตร์-คณิตศาสตร์ สอบวิชาคณิตศาสตร์ , วิชาวิทยาศาสตร์ แผนการเรียนภาษาอังกฤษ-คณิตศาสตร์ สอบวิชาคณิตศาสตร์ ,วิชาภาษาอังกฤษ แผนการเรียนภาษาอังกฤษ-ภาษาจีน ,แผนการเรียนภาษาอังกฤษ-ภาษาญี่ปุ่น ,แผนการเรียนภาษาอังกฤษ-ภาษาฝรั่งเศส สอบวิชาภาษาไทย ,วิชาภาษาอังกฤษ แผนการเรียนภาษาไทย-สังคมศึกษา สอบวิชาภาษาไทย ,วิชาสังคมศึกษา การสมัครเข้าศึกษาต่อในระดับชั้นมัธยมศึกษาปีที่ 4 แบบนักเรียนทั่วไป จะมีการนำผลการทดสอบระดับชาติขั้นพื้นฐาน (O-NET) มาคิดเป็นเปอร์เซ็นร่วมกับ ข้อสอบของโรงเรียน ในการคิดเป็นคะแนนรวมเพื่อคัดเลือกนักเรียนที่จะได้สิทธิ์เข้าศึกษาต่อชั้นมัธยมศึกษาปีที่ 4 ร่วมด้วย ในอัตราส่วนผลการทดสอบระดับชาติขั้นพื้นฐาน (O-NET) 30% และผลการสอบของข้อสอบโรงเรียน 70 % โดยผลรวมของคะแนนรวมระหว่างข้อสอบของโรงเรียน (70%) รวมกับคะแนนผลการทดสอบระดับชาติขั้นพื้นฐาน O-NET (30 %) รวมกันแล้วจะต้องมีคะแนนรวมไม่ต่ำกว่า 40 % จึงจะถือว่าผ่านการคัดเลือก นักเรียนที่สอบผ่านการคัดเลือกจำนวนประมาณ 136 คน (เรียงตามลำดับคะแนนจนถึงจำนวนที่รับได้ในแต่ละแผนการเรียน) จะได้รับสิทธิให้เข้าศึกษาในระดับชั้นมัธยมศึกษาปีที่ 4 ของโรงเรียนตามแผนการเรียนต่าง ๆ ที่ตนเองได้สมัครสอบและผ่านการสอบคัดเลือก
3.ด้านความสามารถพิเศษ คือ นักเรียนที่มีความสามารถพิเศษอยู่ในกลุ่มต่าง ๆ ดังต่อไปนี้
โดยนักเรียนที่มีความสามารถพิเศษด้านบาสเกตบอล สามารถเลือกแผนการเรียนได้ดังต่อไปนี้
ซึ่งนักเรียนที่จะสมัครเข้ารับการสอบคัดเลือกเพื่อเข้าศึกษาต่อในระดับชั้นมัธยมศึกษาปีที่ 4 โรงเรียนเตรียมอุดมศึกษาพัฒนาการ รัชดา ในส่วนของความสามารถพิเศษนั้น จะต้องส่งแฟ้มสะสมผลงานให้แก่คณะกรรมการคัดเลือกนักเรียนพิจารณาร่วมด้วย และจะต้องมีผลงานในระดับเขตพื้นที่การศึกษา ระดับจังหวัด หรือ การแข่งขันที่เป็นที่ยอมรับ ขึ้นไป และ จะต้องผ่านการสอบสัมภาษณ์ รวมทั้งจะต้องสอบผ่านทักษะการปฏิบัติมีคะแนนรวมไม่น้อยกว่าร้อยละ 60 (เรียงลำดับตามคะแนนสูงสุด) โดยในปี พ.ศ. 2561 โรงเรียนได้เปิดรับนักเรียนในส่วนของความสามารถพิเศษ เป็นปีแรก
โรงเรียนเตรียมอุดมศึกษาพัฒนาการ รัชดา จะเปิดรับสมัครนักเรียนที่จบการศึกษาชั้นมัธยมศึกษาปีที่ 3 (จบ ม.3) เข้าศึกษาต่อในระดับชั้นมัธยมศึกษาปีที่ 4 (ม.4) โครงการห้องเรียนพิเศษหลักสูตร Mini English Program (MEP) สังกัดแผนการเรียน คณิตศาสตร์-ภาษาอังกฤษ เป็นประจำทุกปี โดยผู้ที่มีประสงค์จะสมัครเข้าศึกษาต่อสามารถสอบถามรายละเอียดเพิ่มเติมและการสมัครได้ที่ ห้องสำนักงานโครงการห้องเรียนพิเศษ MEP (312) อาคาร 3 ชั้น 1 โรงเรียนเตรียมอุดมศึกษาพัฒนาการ รัชดา หรือตามวันและเวลาที่โรงเรียนกำหนด
การสมัครเข้าศึกษาต่อในห้องเรียนพิเศษจะใช้วิธีการสอบคัดเลือก โดยใช้แบบทดสอบของโรงเรียน คณิตศาสตร์ จำนวน 20 ข้อ 40 คะแนน ภาษาอังกฤษ จำนวน 30 ข้อ 30 คะแนน สัมภาษณ์นักเรียนเกี่ยวกับความพร้อมทางทักษะการฟังและการพูดเป็นภาษาอังกฤษโดยครูชาวต่างชาติ 30 คะแนน รวม 100 คะแนน นักเรียนที่เข้ารับการสอบคัดเลือกจะต้องสอบผ่านในรายวิชาภาษาอังกฤษ ,วิชาคณิตศาสตร์ ,สอบสัมภาษณ์โดยครูชาวต่างประเทศไม่ต่ำกว่าร้อยละ 50 จึงจะผ่านการคัดเลือก นักเรียนที่สอบผ่านการคัดเลือกจำนวน 30 คน (เรียงตามลำดับคะแนนจนถึงจำนวนที่รับได้) จะได้รับสิทธิให้เข้าศึกษาต่อในระดับชั้นมัธยมศึกษาปีที่ 4 แผนการเรียนคณิตศาสตร์-ภาษาอังกฤษ (MEP) ของโรงเรียน นักเรียนที่มีความประสงค์จะเข้ารับการสอบคัดเลือกจะต้องมีผลการเรียนเฉลี่ย 5 ภาคเรียน รายวิชาคณิตศาสตร์ ตั้งแต่ 2.50 รายวิชาภาษาอังกฤษ ตั้งแต่ 2.50 และผลการเรียนเฉลี่ย 5 ภาคเรียนตั้งแต่ 2.75 ขึ้นไป
โรงเรียนเตรียมอุดมศึกษาพัฒนาการ รัชดา ได้มีโครงการความร่วมมือทางวิชาการ (MOU) กับสถาบัน<b data-parsoid='{"dsr":[43289,43309,3,3]}'>ระดับอุดมศึกษา หลายสถาบัน เพื่อสนับสนุนและส่งเสริมนักเรียนผู้ที่มีความรู้ความสามารถให้ได้มีโอกาสเข้าศึกษาต่อในระดับอุดมศึกษามากขึ้น อาทิเช่น
มหาวิทยาลัยเทคโนโลยีราชมงคลพระนคร มหาวิทยาลัยครุศาสตร์เสฉวน สาธารณรัฐประชาชนจีน (ความร่วมมือเพื่อพัฒนาคุณภาพการเรียนการสอนภาษาจีนให้กับนักเรียนแผนการเรียนภาษาอังกฤษ-จีน) มหาวิทยาลัยอื่น ๆ[5] [6][7]
โรงเรียน Saikyo High School ประเทศญี่ปุ่น นักเรียนแลกเปลี่ยนของ Rotary Youth Exchange
ค่ายพัฒนาศักยภาพคณิตศาสตร์ (Math Camp) ค่ายคณิตศาสตร์ (Math Day Camp) ค่ายภาษาฝรั่งเศส ค่ายภาษาอังกฤษ (English Day Camp) ค่ายคอมพิวเตอร์ตามแนวทางแบบ STEM ค่ายพัฒนาศักยภาพภาษาไทย-สังคมศึกษา ค่ายพัฒนาศักยภาพภาษาอังกฤษ (MEP English Camp) ค่ายภาษาญี่ปุ่น ค่ายภาษาจีน ค่ายพัฒนาศักยภาพวิทยาศาสตร์ (Science Camp) ค่ายวิทยาศาสตร์ (Science Day Camp) ค่ายอาเซียนร่วมใจ การแข่งขันทักษะคณิตศาสตร์ การประกวดโครงงานวิทยาศาสตร์แบบ STEM การแข่งขันตอบปัญหาการแพทย์ การทำโครงงานภาษาอังกฤษ การแข่งขันทักษะภาษาไทย การแข่งขันทักษะภาษาต่างประเทศที่ 2 การแข่งขันทักษะภาษาอังกฤษของห้องเรียนพิเศษ MEP การแข่งขันทักษะภาษาอังกฤษ การแข่งขันจรวดขวดน้ำ การแข่งขันโครงการ สอวน. กิจกรรมติว O-Net สำหรับนักเรียนชั้นมัธยมศึกษาปีที่ 3 และชั้นมัธยมศึกษาปีที่ 6 กิจกรรมติว PAT ภาษาจีน สำหรับชั้นมัธยมศึกษาปีที่ 6 กิจกรรมติว PAT ภาษาฝรั่งเศส สำหรับชั้นมัธยมศึกษาปีที่ 6 กิจกรรมติว PAT ภาษาญี่ปุ่น สำหรับชั้นมัธยมศึกษาปีที่ 6 กิจกรรมติว GAT ภาษาอังกฤษ สำหรับชั้นมัธยมศึกษาปีที่ 6 กิจกรรมติว GAT เชื่อมโยง สำหรับชั้นมัธยมศึกษาปีที่ 6 กิจกรรมติวทักษะภาษาต่างประเทศที่ 2 กิจกรรมเตรียมความพร้อมสู่ PISA การสอบ Pre-ONET ประจำปี การสอบ Pre-Admission ประจำปี การสอบ Pre-ม.ต้น ประจำปี การสอบธรรมศึกษาสนามหลวง ประจำปี การสอบวัดความรู้ภาษาต่างประเทศที่ 2 การสอบวัดระดับภาษาอังกฤษ โครงการห้องเรียนพิเศษ MEP การสอบวัดและประเมินผล " การรู้เรื่องการอ่าน (Read Literacy) ตามแนวทางการประเมินผลนักเรียนนานาชาติ PISA " กิจกรรมการเรียนปรับพื้นฐานสำหรับนักเรียนชั้น ม.1 และ ม.4 ที่เข้าเรียนใหม่ กิจกรรมการเรียนเสริมพิเศษวันเสาร์สำหรับนักเรียนชั้นมัธยมศึกษาตอนต้น กิจกรรม Ajinomoto Cooking clup กิจกรรม one class one project กิจกรรมงานสัปดาห์ห้องสมุดและส่งเสริมนิสัยรักการอ่าน กิจกรรมการศึกษาโลกดวงดาวและอวกาศ กิจกรรมนักเรียนทัศนศึกษาต่างประเทศ กิจกรรมทัศนศึกษาภายในประเทศ สำหรับนักเรียนชั้นมัธยมศึกษาตอนปลาย กิจกรรมอยู่ค่ายพักแรมลูกเสือ-เนตรนารี สำหรับนักเรียนชั้นมัธยมศึกษาตอนต้น
วันสถาปนาโรงเรียน กิจกรรมปัจฉิมนิเทศ พิธีรับประกาศนียบัตร "วันเกียรติยศ" พิธีไหว้ครู กิจกรรมปฐมนิเทศและค่ายอัตลักษณ์ กิจกรรมพี่พบน้อง ค่ายคุณธรรม ค่ายวัยใส ต.อ.พ.ร. สร้างวินัย ค่ายพัฒนาผู้นำนักเรียน การประกวดวงดนตรีสตริง การประกวดร้องเพลงลูกทุ่ง การประกวดมารยาทไทย การแข่งขันกีฬาลีลาศ T.U.P.R. DanceSport Challenge การประกวดดาว - เดือน ระดับชั้นมัธยมศึกษาปีที่ 3 การประกวด Miss Tiffany's TUPR กิจกรรม Big Cleaning Day กิจกรรมการแข่งขันฟุตซอลลีก พิธีหล่อเทียนพรรษาและแสดงตนเป็นพุทธมามกะ กิจกรรมนักข่าวน้อย MEP กิจกรรมช่างไฟฟ้ารุ่นเยาว์ กิจกรรมนักธุรกิจน้อย กิจกรรมสวดมนต์สุขใจ การเลือกตั้งประธานนักเรียน การแต่งตั้งและการส่งมอบงานคณะกรรมการนักเรียน กิจกรรมนักเรียน-เพื่อนที่ปรึกษา YC การอบรมมารยาทไทย การอบรมบรรณารักษ์น้อย การอบรมนักเรียนแกนนำการใช้ห้องศูนย์สาระการเรียนรู้ การอบรมเรื่อง โรคเอดส์ การอบรมเชิงปฏิบัติการการป้องกันและระงับอัคคียภัย การตรวจสุขสภาพประจำปี กิจกรรมเนื่องในวันสำคัญต่าง ๆ
การนิเทศติดตามศูนย์การเรียนรู้ การอบรมครูแกนนำวิจัยในชั้นเรียน การอบรมเศรษฐกิจพอเพียง การอบรมเชิงปฏิบัติการฯ เศรษฐกิจพอเพียง การอบรมเชิงปฏิบัติการ "การจัดการเรียนการสอนในศตวรรษที่ 21" การอบรมสร้างความเข้าใจในงานประกันคุณภาพ การอบรมครูที่ปรึกษา การประเมินข้าราชการครูบรรจุใหม่ การพัฒนาวิชาชีพเพื่อเลื่อนวิทยฐานะ การพัฒนาศักยภาพบุคลากรและลูกจ้างประจำ การศึกษาดูงานตามโรงเรียนต่าง ๆ ทั้งภายในและต่างประเทศ การอบรมผู้กำกับลูกเสือขั้นความรู้เบื้องต้น (B.T.C.) การอบรมผู้กำกับลูกเสือสามัญรุ่นใหญ่ขั้นความรู้ขั้นสูง (A.T.C.) การอบรมครู เรื่อง OBECQA การอบรมครู เรื่องการใช้ Google App for Education การนิเทศสัญจร กลุ่มสาระการเรียนรู้ การจัดทำและประกวดผลงานวิจัยในชั้นเรียน การอบรมเชิงปฏิบัติการจัดทำแผนปฏิบัติการ ประจำปี การอบรมครู เรื่อง STEM Education การอบรมครูด้านการเงินและพัสดุ การประชุมครูและบุคลากรประจำเดือน การประชุมครูและบุคลากรทางการศึกษาของแต่ละกลุ่มงานและกลุ่มสาระการเรียนรู้ การอบรมครูแกนนำด้านการผลิตสื่อนวัตกรรมเทคโนโลยี พิธีมอบรางวัลครูดีศรี ต.อ.พ.ร.[16] พิธีมอบรางวัลเพชร ต.อ.พ.ร. (สำหรับครูที่มีผลงานดีเด่นและผ่านการประเมินพัฒนาทักษะสำหรับศตวรรษที่ 21 สู่กระบวนการเรียนรู้ในรูปแบบของ STEM Education หรือครูที่มีผลงานดีเด่นทางด้านงานวิจัย) วันครอบครัว ต.อ.พ.ร. พิธีมุฑิตาคารวะครูเกษียณอายุราชการ
พิธีประดับพระเกี้ยว เป็นพิธีการที่สำคัญของโรงเรียนเตรียมอุดมศึกษาพัฒนาการ รัชดา เนื่องจากพระเกี้ยวเป็นพิจิตรเลขาประจำรัชกาลพระบาทสมเด็จพระจุลจอมเกล้าเจ้าอยู่หัว ซึ่งโรงเรียนเตรียมอุดมศึกษาพัฒนาการ รัชดา ได้รับพระบรมราชานุญาตให้ใช้เป็นตราสัญลักษณ์ประจำโรงเรียน ดังนั้นโรงเรียนเตรียมอุดมศึกษาพัฒนาการ รัชดา จึงได้มีการอัญเชิญองค์พระเกี้ยวมาใช้สำหรับเป็นเข็ม สำหรับประดับที่หน้าอกเสื้อนักเรียนด้านขวาของนักเรียนชั้นมัธยมศึกษาตอนปลาย โรงเรียนเตรียมอุดมศึกษาพัฒนาการ รัชดา โดย
นักเรียนชาย จะประดับเข็มพระเกี้ยวสีทอง เหนืออักษรย่อ ต.อ.พ.ร. นักเรียนหญิง จะประดับเข็มพระเกี้ยวสีเงิน เหนืออักษรย่อ ต.อ.พ.ร.
การแข่งขันกีฬาภายใน โรงเรียนเตรียมอุดมศึกษาพัฒนาการ รัชดา จะมีการจัดกิจกรรมการแข่งขันกีฬาภายในสถาบันขึ้นเป็นประจำทุกปีในช่วงเดือน พฤศจิกายน ภายใต้ชื่อ "เตรียมพัฒน์ รัชดาเกมส์ " โดยจะมีการแบ่งนักเรียน ออกเป็น 5 คณะ ได้แก่
คณะอินทนิล คณะปาริชาต คณะการะเกด คณะราชพฤกษ์ คณะกรรณิการ์
โดยเมื่อมีการจัดการแข่งขันทุกครั้ง จะได้รับความสนใจจากทั้งศิษย์เก่า ศิษย์ปัจจุบัน และบุคคลภายนอกเป็นจำนวนมาก
งานนิทรรศการวิชาการ และ กิจกรรม OPEN HOUSE เป็นกิจกรรมเพื่อการนำเสนอผลงานทางวิชาการของนักเรียนในรูปแบบโครงงานเชิงบูรณาการ อีกทั้งยังมีการสาธิตการให้ความรู้ของแต่ละกลุ่มสาระการเรียนรู้ และเปิดโอกาสให้กับนักเรียนจากโรงเรียนและหน่วยงานภายนอกเข้าร่วมกิจกรรม อาทิเช่น การแข่งขันทักษะของแต่ละกลุ่มสาระการเรียนรู้ การเข้าร่วมชมงานนิทรรศการ การเยี่ยมชมโรงเรียน การจัดซุ่มสำหรับแสดงผลงานและให้ความรู้ของสถาบันการศึกษาและมหาวิทยาลัยต่าง ๆ ภายนอก ซึ่งงานนิทรรศการวิชาการ จะจัดขึ้นในช่วงเดือน กุมภาพันธ์ เป็นประจำทุกปี[17]
ธนาคารโรงเรียนเตรียมอุดมศึกษาพัฒนาการ รัชดา เริ่มเปิดดำเนินการเมื่อ วันที่ 1 พฤศจิกายน พ.ศ. 2556 โดยมีท่านผู้อำนวยการโรงเรียนเตรียมอุดมศึกษาพัฒนาการ รัชดา ในขณะนั้น ดร.เลิศศิลป์ รัตนมุสิก เป็นผู้ให้การสนับสนุน ได้ร่วมมือกับทางธนาคารออมสิน จัดทำโครงการธนาคารโรงเรียนขึ้น โดยมีวัตถุประสงค์ดังนี้
เพื่อให้นักเรียนมีวินัยในการใช้จ่าย เพื่อปลูกฝังนิสัยของนักเรียนให้รักการออม และการประหยัด เพื่อส่งเสริมให้นักเรียนมีคุณธรรม จริยธรรม มีความรับผิดชอบ มีความซื่อสัตย์และรู้จักเสียสละ เวลาเพื่อประโยชน์ต่อส่วนรวม โรงเรียนเตรียมอุดมศึกษาพัฒนาการ รัชดา เป็นโรงเรียนพอเพียง ตามแนวปรัชญาของเศรษฐกิจพอเพียง
ในปัจจุบันทางธนาคารโรงเรียนเตรียมอุดมศึกษาพัฒนาการ รัชดา ได้ทำการเปิดทำการในวันจันทร์ – พุธ และวันศุกร์ ในเวลา 7.00 – 7.30 น. และเวลา 12.00 – 12.40 น.
โรงเรียนเตรียมอุดมศึกษาพัฒนาการ รัชดา จัดขึ้นเพื่อให้นักเรียนภายในโรงเรียน ได้มีการแลกเปลี่ยนความรู้ ความสามารถ ตลอดจนทักษะต่าง ๆ ในสิ่งที่ตนเองสนใจ โดยนักเรียนสามารถเลือกชุมนุมต่าง ๆ ได้ตามความสนใจและความสมัครใจของนักเรียนในช่วงต้นภาคเรียน ซึ่งโรงเรียนมีชุมนุมต่าง ๆ ให้เลือกมากกว่า 100 ชุมนุม โดยในแต่ละสัปดาห์หรือหลังเลิกเรียนนักเรียนจะต้องเข้าชุมนุมของตนเอง เพื่อพัฒนาทักษะความรู้ และความสามารถต่าง ๆ ของตนเองตามที่ตนเองสนใจ
โรงเรียนเตรียมอุดมศึกษาพัฒนาการ รัชดา มีปรัชญาของโรงเรียน คือ “ความเป็นเลิศทาง วิชาการและคุณธรรม” ดังนั้น โรงเรียนจึงจัดทำโครงการ “ เด็กดีศรีเตรียมพัฒน์ รัชดา ” เพื่อเป็นการสนับสนุนและะส่งเสริมนักเรียนที่มีผลการเรียนดีเด่นและความประพฤติดีของโรงเรียน โดยรางวัลสำหรับโครงการ “ เด็กดีศรีเตรียมพัฒน รัชดา ” มี 4 รางวัล ได้แก่
โล่เชิดชูเกียรติ สำหรับเด็กดี ผู้มีความเป็นเลิศครบทั้ง 4 ด้าน เข็มเชิดชูเกียรติของโครงการ เกียรติบัตร เผยแพร่ชื่อเสียงในเว็บโรงเรียน วารสารของโรงเรียน
โดยหลักเกณฑ์ในการพิจารณากำหนดไว้ 4 ด้าน
ด้านวิชาการ ด้านคุณธรรม จริยธรรม ด้านกีฬา ศิลปะ ดนตรี และนาฏศิลป์ ด้านผู้นำ
โรงเรียนเตรียมอุดมศึกษาพัฒนาการ รัชดา ก่อตั้งขึ้นเมื่อวันที่ 11 สิงหาคม พ.ศ. 2504 ในชื่อโรงเรียนประชาราษฎร์อุปถัมภ์ และได้เปลี่ยนชื่อเป็นโรงเรียนเตรียมอุดมศึกษาพัฒนาการ รัชดา ในวันที่ 10 กุมภาพันธ์ พ.ศ. 2546 ดังนั้นโรงเรียนเตรียมอุดมศึกษาพัฒนาการ รัชดา จึงถือเอาวันที่ 10 กุมภาพันธ์ พ.ศ. 2546 เป็นวันสถาปนาโรงเรียนและในวันดังกล่าวของทุก ๆ ปี จะมีการจัดงานและกิจกรรมต่าง ๆ เนื่องในวันคล้ายวันสถาปนาโรงเรียน อาทิเช่น การทำบุญเนื่องในวันคล้ายวันสถาปนาโรงเรียน , การบวงสรวงสิ่งศักดิ์สิทธิ์ประจำโรงเรียน ,การบวงสรวงพระบรมรูปพระบาทสมเด็จพระจุลจอมเกล้าเจ้าอยู่หัว ,การแจกเหรียญที่ระลึกเนื่องในวันคล้ายวันสถาปนาโรงเรียน เป็นต้น
นอกจากนั้นยังมี<b data-parsoid='{"dsr":[60841,60870,3,3]}'>พิธีมอบโล่เชิดชูเกียรติ สำหรับศิษย์เก่าที่สร้างชื่อเสียงให้แก่โรงเรียนในด้านต่าง ๆ อาทิเช่น นักเรียนที่มีผลคะแนนแอดมิชชั่นสูงสุดในแต่ละคณะ ,นักเรียนที่สามารถสอบคัดเลือกเข้าศึกษาต่อในมหาวิทยาลัยที่มีชื่อเสียงของประเทศได้ ,นักเรียนที่ได้ทุนการศึกษาต่อต่างประเทศ ,นักเรียนที่ได้ทุนการศึกษามหาวิทยาลัยในประเทศ ,นักเรียนที่สามารถทำข้อสอบการทดสอบทางการศึกษาในระดับชาติขั้นพื้นฐาน (O-NET) ในแต่ละรายวิชาได้คะแนนเต็ม ,นักเรียนที่สามารถทำข้อสอบ GAT และ PAT ได้คะแนนเต็ม ตลอดจนศิษย์เก่าที่สร้างชื่อเสียง เกียรติยศ และทำคุณประโยชน์ให้แก่โรงเรียนในด้านต่าง ๆ นอกจากนั้นยังมีการมอบโล่เกียรติคุณให้แก่บุคคล คณะบุคคล ตลอดจนองค์กรต่าง ๆ ที่ให้การสนับสนุนและส่งเสริมกิจกรรมต่าง ๆ ของโรงเรียนเตรียมอุดมศึกษาพัฒนาการ รัชดา อย่างต่อเนื่องและด้วยดีเสมอมาในรอบปีต่าง ๆ ที่ผ่านมาด้วย นอกจากการมอบโล่เชิดชูเกียรติและโล่เกียรติคุณให้แก่ศิษย์เก่าที่สร้างชื่อเสียงให้แก่โรงเรียนและคณะบุคคล หรือ องค์กรต่าง ๆ ที่สนับสนุนกิจกรรมของโรงเรียนเตรียมอุดมศึกษาพัฒนาการ รัชดา ด้วยดีเสมอมาแล้ว นอกจากนั้นยังมีการมอบเกียรติบัตรให้แก่นักเรียนปัจจุบันในระดับชั้นต่าง ๆ ที่สร้างชื่อเสียง และทำคุณประโยชน์ให้แก่โรงเรียนในด้านต่าง ๆ ในรอบปีต่าง ๆ ที่ผ่านมาด้วย
การรับน้องและการจับสายรหัส เป็นกิจกรรมที่รุ่นพี่ชั้นมัธยมศึกษาปีที่ 5 และ 6 ซึ่งเป็นนักเรียนชั้นมัธยมศึกษาตอนปลาย จัดทำขึ้นโดยมีวัตถุประสงค์เพื่อให้นักเรียนชั้นมัธยมศึกษาปีที่ 4 ซึ่งเป็นนักเรียนใหม่ได้ทำรู้จักกับรุ่นพี่ชั้นมัธยมศึกษาปีที่ 5 และ 6 และเพื่อให้รุ่นพี่ชั้นมัธยมศึกษาปีที่ 5 และ 6 ได้ทำความรู้จักและช่วยเหลือรุ่นน้องนักเรียนชั้นมัธยมศึกษาปีที่ 4 ซึ่งเป็นนักเรียนใหม่ โดยรูปแบบของกิจกรรมดังกล่าวจะเป็นกิจกรรมในลักษณะนันทนาการมีการเล่นเกมส์ การแสดงความสามารถ และการจับสายรหัส รวมทั้งอาจจะมีการมอบของที่ระลึกจากรุ่นพี่ชั้นมัธยมศึกษาปีที่ 5 และ 6 เช่น หนังสือ ,อุปกรณ์ทางการเรียน หรือสิ่งของอื่น ๆ ให้แก่รุ่นน้องนักเรียนชั้นมัธยมศึกษาปีที่ 4 เป็นต้น ซึ่งกิจกรรมการรับน้องและการจับสายรหัสดังกล่าว เริ่มจัดขึ้นครั้งแรกตั้งแต่ปี พ.ศ. 2554 ในแผนการเรียนวิทยาศาสตร์-คณิตศาสตร์ ก่อนจะแพร่ขยายไปยังแผนการเรียนอื่น ๆ ในเวลาต่อมา และมีการปรับปรุงพัฒนารูปแบบเรื่อยมาตามยุคสมัยและการปรับเปลี่ยนแผนการเรียนของโรงเรียน แต่กิจกรรมการรับน้องและการจับสายรหัสดังกล่าวก็ยังมีการจัดขึ้นทุกปีเรื่อยมาจนถึงปัจจุบัน เพียงแต่มีการปรับเปลี่ยนรูปแบบของกิจกรรมให้แตกต่างกันไปตามสถานการณ์ในแต่ละปีการศึกษา แต่รูปแบบหลัก ๆ ของกิจกรรม ยังคงไว้ซึ้งรูปแบบเดิม คือ มีการจับสายรหัสแยกกันไปในแต่ละแผนการเรียน เพื่อให้พี่รหัสได้น้องรหัสที่เรียนอยู่แผนการเรียนเดียวกันกับตนเอง เพื่อความสะดวกในการส่งมอบสิ่งของ ,เอกสารและอุปกรณ์การเรียน รวมทั้งเพื่อความง่ายในการติดต่อสื่อสารและการทำความเข้าใจในเรื่องของเนื้อหาที่เกี่ยวข้องกับการเรียน
โรงเรียนเตรียมอุดมศึกษาพัฒนาการ รัชดา ได้ผ่านการประเมินคุณภาพของสถานศึกษาจากสำนักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ รอบ 3 เมื่อวันที่ 4, 6 ธันวาคม พ.ศ. 2555 ผลปรากฏว่า โรงเรียนเตรียมอุดมศึกษาพัฒนาการ รัชดา มีผลการประเมินคุณภาพการศึกษาทั้งทางด้านผู้เรียน ด้านผู้บริหาร และด้านครู อยู่ในระดับดี[18]
โรงเรียนเตรียมอุดมศึกษาพัฒนาการ รัชดา มีผลคะแนนเฉลี่ยการสอบแบบทดสอบทางการศึกษาแห่งชาติขั้นพื้นฐาน (O-NET) ซึ่งจัดการสอบและให้การรับรองมาตรฐานโดยสถาบันทดสอบทางการศึกษาแห่งชาติ (องค์การมหาชน) หรือ สทศ ซึ่งผลปรากฏว่า โรงเรียนเตรียมอุดมศึกษาพัฒนาการ รัชดา มีผลคะแนนเฉลี่ยการสอบแบบทดสอบทางการศึกษาแห่งชาติขั้นพื้นฐาน (O-NET) ทั้งในระดับชั้นมัธยมศึกษาปีที่ 3 และในระดับชั้นมัธยมศึกษาปีที่ 6
ประจำปีการศึกษา 2557 สูงกว่าคะแนนเฉลี่ยระดับประเทศ ในทุกรายวิชา [19] [20]
ประจำปีการศึกษา 2558 สูงกว่าคะแนนเฉลี่ยระดับประเทศ ในทุกรายวิชา[21] [22]
ประจำปีการศึกษา 2560 สูงกว่าคะแนนเฉลี่ยระดับประเทศ ในทุกรายวิชา[23] [24]
โรงเรียนเตรียมอุดมศึกษาพัฒนาการ รัชดา ได้รับการจัดอันดับจากสำนักงานคณะกรรมการการศึกษาขั้นพื้นฐาน หรือ สพฐ ในปี พุทธศักราช 2553 ให้เป็นโรงเรียนมาตราฐานสากล (World Class Standard School ) รุ่นที่ 1 เป็น 1 ใน 369 โรงเรียนทั่วประเทศ ซึ่งโรงเรียนมาตราฐานสากล (World Class Standard School ) คือ โรงเรียนที่จัดการเรียนรู้ให้ผู้เรียนมีคุณลักษณะที่พึงประสงค์ เทียบเคียงมาตรฐานสากล ผู้เรียนมีศักยภาพเป็นพลเมื่องโลก (World Citizen,Global Citizen) เพื่อพัฒนายกระดับคุณภาพการจัดการเรียนการสอนและการจัดการด้วยระบบคุณภาพ เพื่อให้ผู้เรียนมีคุณลักษณะที่พึงประสงค์ของผู้เรียนเป็นมาตรฐานสากล เป็นการต่อยอดคุณลักษณะที่เป็นมาตรฐานชาติ [25]
โรงเรียนเตรียมอุดมศึกษาพัฒนาการ รัชดา ได้รับการจัดอันดับจากสำนักงานคณะกรรมการการศึกษาขั้นพื้นฐาน หรือ สพฐ ให้เป็นโรงเรียนมัธยมศึกษา ที่ติดอันดับโรงเรียนมัธยมศึกษายอดนิยมและโรงเรียนที่มีอัตราการแข่งขันสูง ของประเทศ มาตั้งแต่ปี พุทธศักราช 2551 โดยที่
ปี พ.ศ. 2551 เป็น 1 ใน 369 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ ปี พ.ศ. 2552 เป็น 1 ใน 369 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ ปี พ.ศ. 2553 เป็น 1 ใน 365 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ ปี พ.ศ. 2554 เป็น 1 ใน 366 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [26] ปี พ.ศ. 2555 เป็น 1 ใน 273 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ ปี พ.ศ. 2556 เป็น 1 ใน 288 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [27] ปี พ.ศ. 2557 เป็น 1 ใน 293 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [28] ปี พ.ศ. 2558 เป็น 1 ใน 285 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [29] ปี พ.ศ. 2559 เป็น 1 ใน 282 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [30] ปี พ.ศ. 2560 เป็น 1 ใน 281 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [31] ปี พ.ศ. 2561 เป็น 1 ใน 282 โรงเรียนมัธยมศึกษายอดนิยมและโรงเรียนที่มีอัตราการแข่งขันสูงของประเทศ [32]
2556 รางวัลชนะเลิศ โล่พระราชทานจากสมเด็จพระเทพรัตนราชสุดาฯ สยามบรมราชกุมารี การประกวดบทร้อยกรองส่งเสริมพระพุทธศาสนา ระดับชั้นมัธยมศึกษาตอนต้น เนื่องในวันวิสาขบูชา ประจำปี 2556 รางวัลรองชนะเลิศ อันดับ 2 โล่พระราชทานจากสมเด็จพระเทพรัตนราชสุดาฯ สยามบรมราชกุมารี การประกวดบทร้อยกรองส่งเสริมพระพุทธศาสนา ระดับชั้นมัธยมศึกษาตอนต้น เนื่องในวันวิสาขบูชา ประจำปี 2556 รางวัลชนะเลิศ โล่พระราชทานจากสมเด็จพระเทพรัตนราชสุดาฯ สยามบรมราชกุมารี การประกวดกลอนสด ระดับชั้นมัธยมศึกษาตอนต้น โครงการสืบสานสารานุกรมไทยสำหรับเยาวชน ครั้งที่ 5 2557 รางวัลชนะเลิศ ถ้วยพระราชทานสมเด็จพระเทพรัตนราชสุดาฯ สยามบรมราชกุมารี ระดับมัธยมศึกษาตอนต้น การแข่งขันประกวดแต่งกลอนสารานุกรมไทยสำหรับเยาวชนฯ ครั้งที ๕ ประจำปี ๒๕๕๗ (ระดับประเทศ) หัวข้อ “สารานุกรมไทย...ก้าวไกล ทันโลก” ระดับมัธยมศึกษาตอนต้น (ม. ๑ - ๓) วันเสาร์ที ๒๒ กมุภาพันธ์ พ.ศ. ๒๕๕๗ ณ สโมสรสนามเสือป่าและโรงละครพระราชวังดุสิต เขตดุสิต กรุงเทพฯ 2558 รางวัลชนะเลิศ ถ้วยพระราชทานสมเด็จพระเทพรัตนราชสุดาฯ สยามบรมราชกุมารี การประกวดบทกวีชิงถ้วยพระราชทานพระราชทานสมเด็จพระเทพรัตนราชสุดาฯ สยามบรมราชกุมารี หัวข้อ”หยาดพิรุน” ของมูลนิธิอัฏฐมราชานุสรณ์ในพระบรมราชูปถัมภ์ เนื่องในวันอัฏฐมราชานุสรณ์ 9 มิถุนายน 2558 ณ วิหารหลวงวัดสุทัศเทพวนารามราชวรมหาวิหาร รางวัลชนะเลิศ ถ้วยพระราชทานสมเด็จพระเทพรัตนราชสุดาฯ สยามบรมราชกุมารี สโมสรยุวกวีสมาคมเทพศรีกวีศิลป์ร่วมกับสำนักส่งเสริมวัฒนธรรม กีฬาและการท่องเที่ยว กรุงเทพมหานคร รางวัลชนะเลิศ ถ้วยพระราชทานสมเด็จพระเทพรัตนราชสุดาฯ สยามบรมราชกุมารี ประเภทนักเรียน การแข่งขันประชันกลอนสด ครั้งที่ ๒๕ ภายใต้หัวข้อ “แก้วกวีศรีสยาม” ชิงถ้วยพระราชทานของสมเด็จพระเทพรัตนราชสุดาฯสยามบรมราชกุมารี จัดโดย ศูนย์วัฒนธรรม มหาวิทยาลัยธุรกิจบัณฑิตย์ 2560 รางวัลชนะเลิศ ระดับชั้นมัธยมศึกษาตอนปลาย ถ้วยพระราชทานสมเด็จพระเทพรัตนราชสุดาฯ สยามบรมราชกุมารี และทุนการศึกษา การแข่งขัน A-math เกมต่อเลขคำนวณ ในรายการ " แม็กซ์พลอยส์ ครอสเวิร์ดเกมเยาวชนนานาชาติ ครั้งที่ 29 " ชิงถ้วยพระราชทานสมเด็จพระเทพรัตนราชสุดาสยามบรมราชกุมารี ณ ศูนย์การค้าเซ็นทรัลพลาซา บางนา ระหว่างวันที่ 25-26 พฤศจิกายน 2560
พิมพ์รดาภา ไรท์ นักร้อง นักแสดง อรจิรา แก้วสว่าง นักแสดง รามณรงค์ เสวกวิหารี นักกีฬาเทควันโดชายทีมชาติไทย ชัยวัฒน์ สดชื่น นักโหราศาสตร์ที่มีชื่อเสียงของไทย ปรัชญาลักษณ์ โชติวุฑฒินันท์ แชมป์ไมค์ทองคำ 4 (แชมป์หญิงคนแรกของเวทีไมค์ทองคำ) นักร้อง ภัทราพร หวัง มิสอินเตอร์คอนติเนนตัล 2014 และรองอันดับ 2 มิสแกรนด์ไทยแลนด์ 2014
หมวดหมู่:โรงเรียนในเขตห้วยขวาง หมวดหมู่:เขตห้วยขวาง หมวดหมู่:โรงเรียนในกรุงเทพมหานคร หมวดหมู่:โรงเรียนมัธยมศึกษาขนาดใหญ่พิเศษ หมวดหมู่:โรงเรียนที่มีอัตราการแข่งขันสูง หมวดหมู่:โรงเรียนในเครือข่ายของโรงเรียนเตรียมอุดมศึกษา หมวดหมู่:โรงเรียนมาตรฐานสากล หมวดหมู่:สิ่งก่อสร้างตั้งแต่ พ.ศ. 2404